הישרדות: עולמות נפרדים – צווארון לבן נגד צווארון כחול נגד ללא צווארון

**הישרדות: עולמות נפרדים – צווארון לבן נגד צווארון כחול נגד ללא צווארון** (באנגלית: **Survivor: Worlds Apart – White Collar vs. Blue Collar vs. No Collar**), ידועה גם כ**הישרדות: עולמות נפרדים**, היא העונה השלושים של תוכנית המציאות האמריקאית "הישרדות". העונה, אשר צולמה בסן חואן דל סור, ניקרגואה מ-4 באוגוסט עד 11 בספטמבר 2014, עלתה לשידור ברשת השידור האמריקאית CBS ב-25 בפברואר 2014, עד הגמר ששודר ב-20 במאי, אשר מייק הולוואי הוכרז לשורד האחרון על פני וויל סימס השני וקרולין ריברה.

בעונה חולקו שלושה שבטים של שישה שורדים חדשים לפי מעמד חברתי: צווארון לבן (אקדמאים), צווארון כחול (עובדי כפיים) וללא צווארון (אמנים ו"חופשיים ברוחם"). בעונה זו נוסף קונספט של ההצבעה הנוספת, שבה שורד אחד יכול להצביע פעמיים במועצת שבט אחת, כוח שהוצע למכירה במכירה הפומבית. בנוסף, לראשונה מזה כמעט 7 שנים (מאז "הישרדות: גבון – גן העדן האחרון בעולם"), התקיים מבחן אש בהדחה האחרונה של העונה.

## מתמודדים
מתמודדים בולטים מעונה זאת כללו את שחקן הפוטבול טיילר פרדריקסון; סו קים, אשר השתתפותה עם אחותה דו בעונה הקודמת בוטלה ברגע האחרון, השתתפה גם היא בעונה זו.

בעונה זו השתתפו 18 שורדים חדשים, שחולקו תחילה לשלושה שבטים של שישה: **אסקמקה** ("צווארון כחול"), **מסאיה** ("צווארון לבן"), ו**נגארוטה** ("ללא צווארון"). אסקמקה נקראת על שם חוף הפלאיה אסקמקה, בעוד שמאסיה ונגארוטה נקראו על שם מקומות בניקרגואה.

### הופעות עתידיות
שירין אוסקוי וג'ו אנגלים חזרו להתחרות בעונה שלאחר מכן, "הישרדות: קמבודיה – הזדמנות שנייה". האלי פורד וסיירה דון תומאס חזרו ב"הישרדות: משני משחק". אנגלים חזר פעם נוספת ב"הישרדות: קצה ההכחדה".

מחוץ ל"הישרדות", אנגלים התחרה בבכורה של "קנדי קראש". תומאס התחרתה ביחד עם שורדת העבר אבי-מריה גומז ("הפיליפינים", "הישרדות: קמבודיה – הזדמנות שנייה") בפרק ""הישרדות" נגד "האח הגדול"" ב"אפקט הפחד".

## סיכום עונה
שמונה עשר השורדים החדשים חולקו לשלושה שבטים של שישה על בסיס מעמד חברתי: אסקמקה (צווארון כחול), מסאיה (צווארון לבן) ונגארוטה (ללא צווארון). למרות ויכוחים בין חברי שהט אסקמקה, הם הלכו רק פעם אחת למועצת השבט, וכך גם שבט מסאיה. למרות ששבט נגארוטה איבדו שני חברי שבט, נוצרה ברית של האלי, ג'ן וג'ו ו-וויל. כשנותרו 14 שורדים, השורדים חולקו מחדש לשני שבטים של שבעה; באסקמקה, רודני וז'ואקין יישרו קו, אך בעלי בריתו לשעבר של רודני, בראשות מייק, סינוורו את ז'ואקין כדי לפרק את הצמד ולשמור על נאמנותו של רודני.

כשהשבטים התאחדו, שתי בריתות התחרו על הדומיננטיות: ברית ה"ללא צווארונים", כעת עם חברת הצארוונים הלבנים שירין, יצאה נגד הצווארונים הכחולים. למרות שרודני נשאר עם הצווארונים הכחולים, הוא בנה ברית משלו עם הקולות המתנדנדים – וויל והצווארונים הלבנים טיילר וקרולין - כדי בסופו של דבר להפיל את הצווארונים הכחולים האחרים כדי לנקום בשביל ז'ואקין; הברית המורחבת של הצווארונים הכחולים הדיחה באופן שיטתי את האחרים, בלי לדעת על הברית של רודני. מייק שמע את הברית הפנימית של רודני מתכננת את הסנוור שלו והוציא את התוכניות שלהם, אך במקום זאת מצא את עצמו מסולק מהברית האחרת והפך למטרה העיקרית. עם זאת, מייק ניצח בחמישה מששת משימות החסינות האחרונים והשתמש בפסלון חסינות בפעם היחידה בה לא היה חסין, והביא את עצמו לגמר לצד וויל וקרולין. בסופו של דבר, על שהצליח להגיע לסוף למרות היותו מטרה מסיבית, מייק זכה בשישה מתוך שמונה קולות המושבעים ובתואר השורד האחרון.

## טבלת הצבעות

## קישורים חיצוניים
* Official CBS Survivor Website

## הערות שוליים

עולמות נפרדים